<classify> Katika taarifa kutoka kwenye mtandao wa Azam jana inasema wakala wa Wawa Samuel Joel aliwasili nchini juzi na kufanya mazungumzo na uongozi wa Azam FC kabla ya kusaini mkataba mpya jana.Taarifa hiyo iliendelea kusema kukamilika kwa dili hilo limezikata maini klabu zilizokuwa zikifanya hila za kutaka kumhamisha Wawa toka Azam FC.Pia Wawa amekaririwa akisema anajisikia mwenye bahati kuwa mmoja wa wachezaji walioipa heshima ya Ubingwa wa Kagame klabu hiyo ambayo inakua kwa kasi.Wawa alisema, siyo kwamba ni mara ya kwanza kwake lakini anafurahia kwa sababu ya historia hiyo aliyoitengeneza kwenye timu iliyoanzishwa mwaka 2004.  <topic>: MICHEZO 